Top 10 najkrajších gólov sezóny 2019-20... zatiaľ
(zdroj obrázku: © Lisa Gansky Photography,
publikace povolena)
10. Auston Matthews si podmanil Buffalo
Matthews sa v tejto sezóne stihol predviesť hneď niekoľkými ukážkovými gólmi. Či už to bola chirurgicky presná strela zápästím proti Blue Jackets alebo práve tento elegantný gól proti Buffalu, pri ktorom sa najprv perfektnou sťahovačkou zbavil Connora Shearyho a následne si položil na ľad Ullmarka, a za ním aj Dahlina, ktorý sa z posledných síl snažil zabrániť už neodvratnému gólu. Najpôsobivejším aspektom tejto akcie je najmä ladnosť a rýchlosť, s akou Matthews dokázal skórovať, a práve preto si vyslúžil miesto v našom rebríčku.
9. Dominika Kubalíka omrzel hokej, zahral si bejzbal
Odchovanec plzenského hokeja odštartoval svoju zámorskú kariéru 30-gólovou sezónou, čo je už samo o sebe viac než úctyhodným úspechom. Jeden z jeho presných zásahov však bol až natoľko výnimočný, že nesmel chýbať ani v prvej desiatke najlepších gólov tejto sezóny. Tu je jeho bejzbalové zakončenie po "futbalovom" centri od Jonathana Toewsa, ktorý sám nemohol uveriť tomu, čo práve videl.
8. Nezastaviteľný Ivan Provorov
Duel medzi Canadiens a Flyers nepoznal po riadnom hracom čase víťaza, a tak sa muselo rozhodnúť v predĺžení. Túto zodpovednosť si na svoje plecia zobral obranca "letcov" Ivan Provorov, ktorý sa spoza svojej bránky prirútil až do útočného pásma Habs, kde si perfektnou kľučkou pomedzi svoje nohy ľahko poradil s brániacim Domim a presne mierenou strelou k bližšej žrdi prekonal Kinkaida. Ako by povedali americkí komentátori, Provorov týmto gólom doslova ukradol šou.
7. Historicky prvý "Michigan"
Aj napriek tomu, že ročník 2019-20 bol predčasne prerušený a svojho ukončenia sa nedočkala ani len základná časť, stihol sa do dejín zapísať hrubými písmenami ako sezóna s historicky prvým lakrosovým gólom. Jeho autorom sa stal mladý Rus v službách Hurricanes Andrej Svečnikov, ktorému sa tento kúsok podaril koncom októbra minulého roka proti "plameňom" z Calgary. Myslím si, že k tomuto gólu ani netreba viac slov. Je to skvelá ukážka šikovnosti a vysokého hokejového IQ.
6. Patent Andreja Svečnikova
V dlhej 102-ročnej histórii ligy sa nikomu nepodarilo streliť lakrosový gól, až kým neprišiel Andrej Svečnikov. Tomu však jedna takáto chuťovka nestačila, a tak sa ju rozhodol zopakovať aj proti ďalšiemu kanadskému celku. Tentokrát si to odniesli Jets. Ruský forvard však ešte vylepšil svoj vychýrený trik a puk za chrbát Connora Helleybucka dostal vo vyššej rýchlosti než pri prvom prípade. To ho dostáva o jednu priečku vyššie než je jeho premiérová lakrosová trefa.
5. Filip Forsberg v ničom nezaostáva
Aby toho nebolo málo, tak povestný "Michigan" sme vďaka Filipovi Forsbergovi mohli vidieť aj tretíkrát v sezóne. Zhodou náhod to bolo opäť proti kanadskému tímu, no tentokrát si to po Calgary a Winnipegu mohli v plnej paráde vychutnať aj hráči Edmontonu. Forsbergovi sa však tento kúsok podaril v pomerne veľkej rýchlosti, čo ho posúva pred oba Svečnikovove góly.
4. Len jedna ruka? Pre Blakea Colemana žiadny problém
Dokonalá ukážka odhodlania, sily a vytrvalosti. To všetko sú charakteristické prvky, ktoré nesie gól Blakea Colemana z úvodu sezóny. Bojovný center sa pri súboji s obrancom Jets Dmitrijom Kulikovom dostal do veľkých problémov s gravitáciou, no aj napriek tomu sa mu pri páde podarilo skórovať. A to všetko len s použitím jednej ruky. Viac ani nakoniec nepotreboval. Svojím nečakaným zakončením prekvapil aj samotného Hellebuycka a mohol sa tak tešiť z jedného z najoriginálnejších gólov tejto sezóny.
3. Tkachuk rozhodol vo veľkom štýle
1,4 sekundy. Toľko času zostávalo do konca predĺženia, keď Matthew Tkachuk strelil jeden z najkrajších presných zásahov sezóny. Mnohými nenávidený, no všetkými uznávaný útočník sa v medzikruží dostal k dorážke po strele svojho tímového kolegu Eliasa Lindholma a rýchlym projektilom pomedzi svoje nohy vymietol pavučinu v pravom hornom kúte Rinneho brány. Učebnicová strela v jedinečnom prevedení.
2. Sonny Milano uprchol "hviezdam"
Svoju profesionálnu kariéru započal Milano už pred piatimi rokmi, no medzi najlepšími hokejistami sveta sa mu až do tejto sezóny nepodarilo stabilne usadiť. Vždy bol "modrokabátnikmi" poslaný do AHL a prvú celú sezónu bez degradácie do nižšej ligy okúsil až teraz.
O to viac je preto udivujúce, že aj napriek nestálemu miestu v zostave mal dostatočné sebavedomie na chytré okabátenie brániaceho Hintza a následnú ukážkovo namierenú strelu pomedzi nohy, ktorou oklamal nielen dvoch dobiedzajúcich hráčov Stars, ale aj gólmana hostí Bena Bishopa. Všetci však dobre vieme, čo by s ním urobil Tortorella, keby mu táto parádička nevyšla. Preto si za svoju odvahu a celkové prevedenie zaslúži veľký rešpekt a, samozrejme, aj druhé miesto v našom rebríčku.
1. Ako McDavid zničil Reillyho kariéru
Connor McDavid úspešne zruinoval život nejednému skvelému hokejistovi. Jeho hra je v mnohých smeroch o niekoľko levelov vyššie než zvyšok ligy a naplno to pocítil už aj obranca Toronta Morgan Reilly. McDavid ho najprv kompletne oklamal svojím pohľadom a presvedčil ho, že bude skúšať kľučku sprava. Priamo uprostred toho, ako sa Reilly rozhodol ísť týmto smerom, McDavid prudko zrýchlil a obišiel ho po svojej ľavej strane, a rútil sa už na Michaela Hutchinsona, ktorému rýchlou strelou k bližšej žrdi nedal najmenšiu šancu.
McDavid touto akciou dokonale prezentoval, prečo je najlepším hráčom súčasnosti. Jeho úniku nechýbali šikovné ruky, úžasné zrýchlenie, ale ani perfektné čítanie hry. Práve preto si tento dokonalý zásah do čierneho vyslúžil miesto na absolútnom vrchole medzi všetkými gólmi, ktoré sme v tejto sezóne doposiaľ videli. Asi najlepšie však túto chuťovku vystihuje originálny komentár: "What a move, what a play, what a goal!"
Čestné uznania:
11. Roman Josi a jeho sólo cez obranu Senators
12. Matthew Tkachuk predviedol gól pomedzi nohy aj proti Sharks
13. Connor McDavid si spravil dobrý deň z Johna Gibsona
14. Mitch Marner ukázal svoj nesporný talent
15. Nick Foligno bravúrne zakončil únik
Nejčtenější články v sekci Perličky
Nechybělo mnoho a mohlo být všechno jinak. Přemýšleli jste někdy nad tím, kolik Stanley Cupů mohli vyhrát hráči Blackhawks bez Dun...
Krásnym gólom niekedy predchádzajú aj krásne prihrávky. Občas sa však stane, že prihrávka svojou výnimočnosťou ďaleko predčí samot...
Nejčtenější články na NHLportal.cz
Jan Bednář dokázal věci, o kterých si mnozí jeho vrstevníci mohli nechat jenom zdát. V 16 letech zaujal v dresu české reprezentace...
Od vyhlášení koronavirové pauzy uběhly dva měsíce. Přesně před 60 dny se život v NHL zastavil a od té chvíle se vše pohybuje pouze...
Diskuze k článku
DOPORUČUJEME
Uživatelské menu
Vyhledávání
LiveScore
|NYR||-||CHI||19:00||(-:-, -:-, -:-)||Preview|
|COL||-||STL||21:00||(-:-, -:-, -:-)||Preview|
|ARI||-||WPG||22:00||(-:-, -:-, -:-)||Preview|
|BOS||-||CAR||01:00||(-:-, -:-, -:-)||Preview|
|BUF||-||PHI||01:00||(-:-, -:-, -:-)||Preview|
|TOR||-||MTL||01:00||(-:-, -:-, -:-)||Preview|
|OTT||-||PIT||01:00||(-:-, -:-, -:-)||Preview|
|DET||-||TBL||01:00||(-:-, -:-, -:-)||Preview|
|FLA||-||WSH||01:00||(-:-, -:-, -:-)||Preview|
|NYI||-||NJD||01:00||(-:-, -:-, -:-)||Preview|
|NSH||-||MIN||02:00||(-:-, -:-, -:-)||Preview|
|VAN||-||VGK||04:00||(-:-, -:-, -:-)||Preview|
|CGY||-||EDM||04:00||(-:-, -:-, -:-)||Preview|
|LAK||-||DAL||04:30||(-:-, -:-, -:-)||Preview|
|SJS||-||ANA||04:30||(-:-, -:-, -:-)||Preview|
Narozeniny hráčů
|25.05.||Wozniewski, Andy||40 let|
|25.05.||Brodziak, Kyle||36 let|
|25.05.||Kalinski, Jon||33 let|
|25.05.||Filatov, Nikita||30 let|
|25.05.||Latta, Michael||29 let|
|25.05.||Murray, Matt||26 let|
|25.05.||Benning, Matt||26 let|
|25.05.||Kellman, Joel||26 let|
|25.05.||Pastrnak, David||24 let|
|25.05.||Dougherty, Jack||24 let|
|25.05.||Kuokkanen, Janne||22 let|
|25.05.||Anderson, Mikey||21 let|
Aktuální přestupy
Aktuální zranění
Aktuální série
Osobnosti NHL
Nejnovější komentáře
|26.10.2019 21:25 - krusky47 - co Boston jak dneska [Diskuze k týmu: St. Louis Blues]|
|02.09.2019 22:21 - Tomáš David - NHLportal.cz - Každé retro dresy jsou skvělým marketingovým tahem. Bílý trikot Kings z 90. let ... [Hlavní diskuze]|
|01.09.2019 09:19 - spektrum - Co říkáte na návrat dresů Kings z devadesátek? Já bych byl radši, kdyby vrátili ... [Hlavní diskuze]|
|05.06.2019 14:50 - Tomáš David - NHLportal.cz - Dobrý den, děkujeme za dotaz. O žádných zprávách ve spojitosti s případnou náhr... [Hlavní diskuze]|
Poslední články z Nbasket.cz
Prostor pro SEO optimalizaci Vašich stránek:
TopUbytko.sk | TopUbytko.cz | Nbasket.cz | Nbasket.sk | Lederbalsam | Fanobchod.cz | volný odkaz | volný odkaz | NBA portal | volný odkaz
Balzám na kůži | volný odkaz | NBA Live | Predám gupky | Predám mečúne | Seo Domény | Texas Holdem | volný odkaz | volný odkaz | volný odkaz | volný odkaz